આ ઉપરાંત અહીં જોખમી કચરો ઠાલવવા માટે જિલ્લાના માર્ગો પરથી પસાર થનારાં ટેન્કર કે કન્ટેનરો પણ જોખમ સર્જશે તેવી ભીતિ દર્શાવાઈ રહી છે. આથી જ આ વિસ્તારનાં ૪પ જેટલાં ગામલોકોએ રણજિતપુરા ગામે એક્ઠા થઈને પ્રોજેક્ટનો ઉગ્ર વિરોધ નોંધાવ્યો હતો. સરકાર દ્વારા આ પ્રોજેક્ટને મંજૂરી આપવાની કાર્યવાહી સામે વિરોધ કરીને રાજ્યપાલ, મુખ્યમંત્રી, આરોગ્ય સહિત વિવિધ જગ્યાએ લેખિતમાં રજૂઆત કરાઈ હોવાનું બાયડ તાલુકા પંચાયત સદસ્ય નવલસિંહ બારિયાએ જણાવ્યું હતું.